

Konkurentsiamet

Maksejõuetuse teenistus

23.04.2024

Tsiviilasi 2-24-3015

**Ettepanek**

Harju Maakohtu menetluses on Ehirek OÜ avaldus pankroti väljakuulutamiseks. Kohus nimetas Martin Pärna ajutiseks pankrotihalduriks.

Ajutise pankrotihalduri aruande kohaselt võlgnikul majandustegevus ja vara puudub, kohustuste suuruseks on vähemalt 114 268,49 eurot. Ajutisele haldurile teadaoleva informatsiooni alusel saab maksejõuetuse põhjuseks pidada muud asjaolu PankrS § 22 lg 5 mõistes (ebapiisav müügitulu, ühe peamise tellija Ehitusfirma Fidele OÜ maksejõetuks muutmine) ja selle tekkimise aeg hiljemalt 2023 aasta II poolaasta. Vara kindlad tagasivõitmise ja reaalsed tagasinõudmise võimalused ajutisele haldurile käesoleval ajal teadaoleva informatsiooni kohaselt puuduvad. Välistada ei saa rahalise nõude esitamise võimalust võlgniku juhatuse liikme vastu seoses tema poolt võlgniku arvelt välja võetud sularaha osas ja samuti võlgniku osaniku LuxCraft OÜ osas seoses tema poolt saadud juhtimistasude osas.

Massikohustuste ja pankrotimenetluse kulude katteks võlgnikul vara puudub ning deposiiti tasutud ei ole.

**Juhindudes pankrotiseaduse § 30 lg-s 5 § 158 lg-st 51 ja § 19211 lg-st 1, teeb kohus maksejõuetuse teenistusele ettepaneku esitada kohtule avaldus pankrotimenetluse läbiviimiseks avaliku uurimisena. Avalduse esitamise tähtpäev on 23.05.2024. Põhjendatud vajaduse esinemisel on võimalik taotleda selle tähtaja pikendamist.**

Lugupidamisega

*/allkirjastatud digitaalselt/*

Gerli Spelman

Kohtujurist